**9 Απριλίου 2020**

**1ο Μάθημα Κοινωνικής και Πολιτικής Αγωγής Ε’ Δημοτικού**

Παιδιά γεια σας!

Το μάθημα της Αγωγής δεν είναι από τα βασικά, αλλά αυτό δε σημαίνει ότι δεν είναι σημαντικό και ενδιαφέρον, μιας και ανήκουμε όλοι σε μια οργανωμένη κοινωνία και έχουμε δικαιώματα και υποχρεώσεις. Η πρώτη ένταξη στο κοινωνικό σύνολο γίνεται μέσα στην οικογένεια και μετέπειτα σε άλλες πιο ευρύτερες ομάδες όπως το σχολείο, η εκκλησία ή σε άλλες πιο μικρές όπως η παρέα μας, οι συμμαθητές μας κ. ά. Αυτές τις ομάδες μελετήσαμε αρχικά στην πρώτη ενότητα του βιβλίου και αυτές θα εξετάσουμε κι εδώ - μέσα από το διαδραστικό βιβλίο του Υπουργείου Παιδείας.

Στην ιστοσελίδα που θα σας παραθέσω παρακάτω, στο αριστερό μέρος είναι το υλικό για την Ε’ τάξη. Αν πατήσεις την ΠΕΤΑΛΟΥΔΑ πάνω από τις επιλογές της Ε’ τάξης θα δεις την εισαγωγή, που είναι μια σύντομη εικονογραφημένη αφήγηση για την ένταξη του ατόμου στην κοινωνία. Σ’ αυτό το διαδικτυακό μάθημα θα ήθελα να πατήσετε αρχικά στη λέξη **Η οικογένεια** και να ασχοληθείτε με τα επιμέρους θέματα (λέξεις-κλειδιά) που σας δίνονται αριστερά μέσα στο ψυγείο. Το καθένα σε παραπέμπει σε πληροφορίες, ιστορικά στοιχεία, παιχνίδια, ασκήσεις και δραστηριότητες. Στα δεξιά η λέξη Βιβλιοθήκη σε οδηγεί σε κείμενα, εικόνες και μικρά βίντεο όλα σχετικά με την οικογένεια. Επίσης θα ήθελα σ’ αυτό το μάθημα να πατήσετε και στις λέξεις **Το σχολείο, η εκκλησία, ομάδες**  να δείτε όσα αναφέρονται σ’ αυτές τις έννοιες και να δουλέψετε με τον ίδιο τρόπο όπως θα δουλέψετε και στην έννοια οικογένεια.

Δείτε εδώ:

<http://ts.sch.gr/repo/online-packages/dim-koinoniki-pol-agogi-e-st/intro.htm>

Eπίσης μπορείτε να δείτε τα παρακάτω βίντεο με θέμα :

- «Βόλτα στα σχολεία του κόσμου»

<https://www.youtube.com/watch?v=_7H5bNfJ2_4>

- «Σκηνές από σχολεία από όλο τον κόσμο»

<https://www.youtube.com/watch?v=CxuoghEy9PQ>